1.

Informacije u informacijskom listu za kućanske bubnjaste sušilice rublja navode se sljedećim redoslijedom i uvrštavaju se u brošuru proizvoda ili druge tiskane materijale koji se isporučuju uz proizvod: (a) naziv dobavljača ili zaštitni znak; (b) dobavljačeva identifikacijska oznaka modela, odnosno kod, obično alfanumerički, kojim se određeni model kućanske bubnjaste sušilice rublja razlikuje od ostalih modela označenih istim zaštitnim znakom ili nazivom dobavljača; (c) nazivni kapacitet, izražen u kg pamučnog rublja, za standardni pamučni program pri punom teretu; (d) radi li se o ventilacijskoj kućanskoj bubnjastoj sušilici rublja, kondenzacijskoj bubnjastoj sušilici ili bubnjastoj sušilici na plin; (e) razred energetske učinkovitosti u skladu s točkom 1. Priloga VI.; (f) za električne kućanske bubnjaste sušilice rublja: ponderirana godišnja potrošnja energije (AEC ) zaokružena na jedno decimalno mjesto; opisuje se kao: „potrošnja energije od ‚x’ kWh godišnje, na temelju 160 ciklusa sušenja standardnog pamučnog programa pri punom i djelomičnom teretu, te potrošnja pri režimu niske snage. Stvarna potrošnja energije po ciklusu ovisit će o tome kako se uređaj koristi”; za kućanske bubnjaste sušilice rublja na plin: ponderirana godišnja potrošnja energije (AEC(Gas) ) zaokružena na jedno decimalno mjesto; opisuje se kao: „potrošnja energije od ‚x’ kWh-Gas godišnje, na temelju 160 ciklusa sušenja standardnog pamučnog programa pri punom i djelomičnom teretu. Stvarna potrošnja energije po ciklusu ovisit će o tome kako se uređaj koristi”; i ponderirana godišnja potrošnja energije (AEC(Gas)el ) zaokružena na jedno decimalno mjesto; opisuje se kao: „potrošnja energije od ‚x’ kWh godišnje, na temelju 160 ciklusa sušenja standardnog pamučnog programa pri punom i djelomičnom teretu, te potrošnja u niskoenergetskim stanjima. Stvarna potrošnja energije po ciklusu ovisit će o tome kako se uređaj koristi”; (g) je li kućanska bubnjasta sušilica rublja „automatska bubnjasta sušilica” ili „neautomatska bubnjasta sušilica”; (h) ako je kućanskoj bubnjastoj sušilici rublja dodijeljena „nagrada EU ekološke oznake” sukladno Uredbi (EZ) br. 66/2010, ta se informacija može uključiti; (i) potrošnja energije (Edry, Edry1/2, Egdry, Egdry1/2, Egdry,a, Egdry1/2,a ) standardnog pamučnog programa pri punom i djelomičnom teretu; (j) potrošnja snage u stanju isključenosti (Po ) i u stanju mirovanja (Pl ) standardnog pamučnog programa pri punom i djelomičnom teretu; (k) ako je kućanska bubnjasta sušilica rublja opremljena sustavom upravljanja snagom, trajanje „stanja mirovanja”; (l) naznaka da je „standardni pamučni program”, korišten pri punom i djelomičnom teretu, standardni program sušenja na koji se odnose informacije na oznaci i u informacijskom listu, da je taj program primjeren za sušenje uobičajenog mokrog pamučnog rublja, te da je to najučinkovitiji program za pamuk u smislu potrošnje energije; (m) ponderirano vrijeme programa (Tt ) „standardnog pamučnog programa pri punom i djelomičnom teretu”, izraženo u minutama i zaokruženo na najbližu minutu, kao i vrijeme programa „standardnog pamučnog programa pri punom teretu” (Tdry ) i vrijeme programa (Tt ) „standardnog pamučnog programa pri djelomičnom teretu” (Tdry1/2 ), izraženo u minutama i zaokruženo na najbližu minutu; (n) ako je kućanska bubnjasta sušilica rublja kondenzacijska bubnjasta sušilica, razred kondenzacijske učinkovitosti u skladu s točkom 2. Priloga VI., izražen kao „razred kondenzacijske učinkovitosti ‚x’ na skali od G (najmanje učinkovit) do A (najučinkovitiji)”; ovo se može izraziti i drugim načinima uz uvjet da je razvidno da se skala kreće od G (najmanje učinkovit) do A (najučinkovitiji); (o) ako je kućanska bubnjasta sušilica rublja kondenzacijska bubnjasta sušilica, prosječna kondenzacijska učinkovitost Cdry i Cdry1/2 standardnog pamučnog programa pri punom i djelomičnom teretu, te ponderirana kondenzacijska učinkovitost (Ct ) „standardnog pamučnog programa pri punom i djelomičnom teretu”, izražena postotno i zaokružena na najbliži cijeli postotak; (p) emisija buke (ponderirana prosječna vrijednost – LWA), izražena u dB i zaokružena na najbliži cijeli broj, za standardni pamučni program pri punom teretu; (q) ako je kućanska bubnjasta sušilica rublja namijenjena ugradnji, naznaka o tome.